Бижо Тимур дунейпсо утыкур къыпоплъэ
Мы махуэхэм Сочэ къалэм щокIуэкI бэнэкIэ хуитымкIэ Урысей Федерацэм и командэ къыхэхэм и зыгъэсэныгъэхэр. Абы къыщыхахащ Осло щекIуэкIыну дунейпсо чемпионатым ди къэралым и цIэкIэ щыбэнэнухэр.
УФ-м Спорт бэнэкIэмкIэ и федерацэм и пресс-IэнатIэм хъыбар къызэрыдигъэщIамкIэ, ди лъахэгъу Бижо Тимур Урысейм и командэ къыхэхам аргуэру хагъэхьащ икIи къэралым и спорт щIыхьыр щихъумэнущ Дунейпсо чемпионат-202I-м. Ар щытекIуащ зыгъэсэныгъэхэм хыхьэу екIуэкIа къыщыхах зэIущIэ псоми.
Дунейпсо чемпионатыр Норвегием и къалащхьэм щекIуэкIынущ жэпуэгъуэм и 2-10-хэм.

Мэзкуу Къан.
